cyanic-selkie/wikianc huggingface dataset:
Eiropas migrantu krīze
Situācija Latvijā
2013. gadā Latvijā tika saņemti 185 patvēruma pieteikumi, 22 personām tika piešķirts alternatīvais statuss, 14 personām — bēgļa statuss. 2014. gadā tika saņemti 364 pieteikumi, 21 personai tika piešķirts alternatīvais statuss, 3 personām — bēgļa statuss.
Latvijas valdība piekrita uzņemt 250 bēgļus, kas Latvijā ierastos divu gadu laikā. Pret bēgļu uzņemšanu iebilda Nacionālā apvienība. Eiropas Savienības iekšlietu ministru sanāksmē tika nolemts palielināt dalībvalstīs uzņemamo bēgļu skaitu, Latvijai šo skaitli palielinot līdz 531 bēglim.
Līdz 2016. gada septembrim Latvijā ieradušies 73 bēgļi.
Helga Dancberga
Dzīves gājums
1960. gadā beidza mācības Rīgas 1. vidusskolā, 1962. gadā absolvēja Dailes teātra 3. studiju, 1984. gadā Latvijas Konservatorijas Kultūras un mākslas zinātnes fakultātes Režijas nodaļu.
Bija precējusies ar Imantu Kalniņu, ir trīs bērni: meita Dana Kalniņa-Zaķe (Latvijas Profesionālo veselības aprūpes kapelānu asociācijas valdes priekšsēdētāja) un dvīņi (1970) Rēzija Kalniņa (aktrise) un Krists Kalniņš (garīdznieks).
Colo-Colo
Colo-Colo (es) ir profesionāls Čīles futbola klubs, kas atrodas Makulā, Čīlē.
Klubs tika dibināts 1925. gadā, to dibināja Dāvids Arelano. Kopš tā laika spēlē Čīles Primera División līgā, kas ir valsts augstākā līga. Šis ir panākumiem bagātākais klubs Primera División vēsturē, klubs ir izcīnījis 32 čempiontitulus. Tāpat tas ir veiksmīgākais klubs Čīles kausa izcīņas vēsturē (ar 13 uzvarām un vēl 4 fināliem). 1991. gada jūnijā Colo-Colo kļuva par pirmo Čīles klubu, kas izcīnījis uzvaru starptautiskajā klubu turnīrā.
Padana (sala)
Padana (id) ir Indonēzijai piederoša sala Malakas šaurumā, Sumatras austrumu piekrastē. Administratīvi ietilpst Riau provinces Meranti salu apriņķī. Lielākā apdzīvotā vieta ir Telukbelituna salas austrumu krastā.
Ģeogrāfija
Sala izvietojusies Indonēzijas rietumdaļā Sumatras austrumu piekrastē. 4 km plats jūras šaurums to šķir no Sumatras, ziemeļos un austrumos mazāki šaurumi to šķir no Benkalisas, Merbau un Tebintingi salām. Sala zema, līdzena ar kūdrainu augsni, valda tropiskais klimats ar izteiktām mitro un sauso sezonu. Salas teritorija intensīvi izmantota lauksaimniecībā.
Nokia N1
Nokia N1 ir Somijas uzņēmuma Nokia planšetdators, kas darbojas ar Android operētājsistēmu un nav apgādāts ar tālruņa iespējām. Izlaists 2015. gadā. Tā ir Nokia pirmā mobilā ierīce pēc tam, kad iepriekšējā gadā mobilo tālruņu biznesu pārdeva Microsoft.
Darbu pie jauna planšetdatora Nokia sāka 2014. gada 18. aprīlī, dažas dienas pēc tam, kad tika pārdots mobilo tālruņu bizness (tagad Microsoft Mobile). Vienošanās paredzēja, ka Nokia savu zīmolu viedtālruņiem nedrīkstēs izmantot līdz 2016. gada beigām, bet uz planšetdatoriem šāds ierobežojums neattiecās.
Nokia N1 tika prezentēts 2014. gada 18. novembrī, dienu pēc tam, kad Nokia tehnonoģiju vadītājs Ramzi Haidamuss paziņoja, ka uzņēmuma produkti turpmāk tiks ražoti kā ārpakalpojums citos uzņēmumos. N1 izstrādāja Nokia, bet par tā izgatavošanu, mārketēšanu, izplatīšanu un tehnisko atbalstu atbildīgs Ķīnas uzņēmums Foxconn.
Nokia N1 pēc dizaina un aparatūras iespējām ir līdzīgs Apple iPad Mini 3.
Krievijas Impērija 1900. gada vasaras olimpiskajās spēlēs
Krievijas Impērija bija pārstāvēta 1900. gada vasaras olimpiskajās spēlēs, kas notika Francijas galvaspilsētā Parīzē no 1900. gada 14. maija līdz 28. oktobrim. Šīs bija pirmās vasaras olimpiskās spēles, kurās tā startēja Krievijas Impērija.
Šajās olimpiskajās spēlēs Krievijas Impēriju pārtstāvēja 4 sportisti (visi vīrieši) divos sporta veidos — jāšanā un paukošanā. Visos šajos sporta veidos tā bija pirmo reizi pārstāvēta. Neviens no sportistiem olimpiskās medaļas šajās spēlēs neizcīnīja.
Indzera ezera salas
Indzera ezera salas ir kopš 1926. gada aizsargāts dabas liegums Alūksnes novada Alsviķu pagastā.
Tiek aizsargātas trīs mežiem klātas ezera salas — Cepurīte, Liepu sala un Stradu sala. Pusi no salu teritorijas klāj boreālie meži, pārsvarā egļu meži, bet Cepurītes salā — baltalkšņu meži. Salās sastopami aizsargājami augi — apdzira un gada staipeknis.
K-9
K-9 ir 1989. gada asa sižeta komēdija, kuras režisors ir Rods Daniels. Galvenās lomas atveido Džims Beluši, Džerijs Lī un Mela Herisa. Filmas pirmizrāde notika. Filmai ir iznākuši divi turpinājumi: 1999. gada filma K-911 un 2002. gada filma K-9: P.I..
Grāvītis
Grāvītis var būt:
Upurkalns (pilskalns)
Upurkalns jeb Upursalas pilskalns ir pilskalns, kas atrodas Preiļu novada Aglonas pagastā, uz Ciriša ezera Upursalā, iepretim Aglonai.
Pie pilskalna atrodas apmetnes vieta. 1977. un 1979. gada izrakumos, ko veica Juris Urtāns, secināts, ka pilskalns bijis apdzīvots no 1. gadu tūkstoša pirms mūsu ēras līdz mūsu ēras sākumam, bet apmetne pilskalna pakājē veidojusies vēlāk - ap mūsu ēras 1. gadu tūkstoša vidu, laikā, kad pilskalns vairs nebija apdzīvots.
Sala ietilpst dabas parkā Cirīša ezers. Ierīkota dabas taka.
Vestminstera
Vestminsteras Sitija (en) ir Lielās Londonas apkaime, uz rietumiem no Londonas centra Londonas Sitijas. Tā ir daļa no vēsturiskās Vestminsteras apkaimes. Vestminsteras Sitija tika izveidota un iekļauta Lielās Londonas grāfistē; pirms tam tā bija daļa no vēsturiskās Midlseksas grāfistes. 2018. gadā Vestminsterā dzīvoja 255 tūkstoši iedzīvotāju. Vestminstera robežojas ar Londonas Sitiju (austrumos), Lembetu (dienvidaustrumos), Vondsvērtu (dienvidos), Kensingtonu un Čelsi (dienvidrietumos un rietumos), Brentu (ziemeļrietumos) un Kempdenu (ziemeļos un ziemeļaustrumos). Vestminsterā atrodas Soho, Pikadilli laukums, Trafalgaras laukums, Vestminsteras pils.
Plāteres pagasts
Plāteres pagasts var būt:
Vecvagare
Vecvagare var būt:
Lazovičs
Lazovičs var būt:
Anatolijs Tarasovs
Anatolijs Tarasovs (ru; dzimis, miris ) bija krievu hokejists un hokeja treneris.
Tiek uzskatīts par "krievu hokeja tēvu". Padarīja PSRS par "dominantu spēku starptautiskajā hokejā". Kopā ar Arkādiju Černiševu uzstādīja rekordu: viņu vadībā PSRS hokeja izlase deviņus gadus pēc kārtas no 1963. līdz 1971. gadam uzvarēja visos starptautiskajos turnīros, kuros tā piedalījās. Lielāko trenera karjeras daļu trenēja Maskavas CSKA.
Pirmais padomju hokeja pārstāvis, kas uzņemts Hokeja slavas zālē: 1974. gadā uzņemts veidotāju kategorijā. Viena no KHL divīzijām ir nosaukta Tarasova vārdā.
Meita — daiļslidošanas trenere Tatjana Tarasova.
Oskars Bārs
Oskars Aleksandrs Johans Bārs (dzimis, miris ) bija latviešu arhitekts. Darbojies Jelgavā, kur projektēja no 1875. līdz 1879. gadam celto Jelgavas sinagogu, kā arī Rīgā, kur darbojās arī kā būvinspektors. Projektējis ne tikai īres namus un savrupmājas (Mežaparkā), bet arī koka celtnes.
Tabūni
Tabūni ir ciems Višķu pagastā, Augšdaugavas novadā. Atrodas 232 km attālumā no Rīgas.
Atgriešanās
"Atgriešanās" (ru) ir 2003. gada Krievijas drāmas filma. Starptautiski izlaista 2004. gadā. Filma ir kinorežisora Andreja Zvjaginceva debija.
Filma ieguva Zelta lauvu Venēcijas kinofestivālā (kā arī balvu par labāko pirmo filmu) un tika nominēta Zelta globusa balvai kā labākā ārzemju filma. Filmu izvēlējās arī kā Krievijas filmu atlasē par labāko ārzemju filmu 76. Kinoakadēmijas balvu pasniegšanas ceremonijā, taču tā neiekļuva galīgajā sarakstā. Kopumā filma ieguvusi 34 balvas un 20 nominācijas balvām dažādos starptautiskos festivālos.
2016. gada BBC rīkotajā kritiķu aptaujā filma "Atgriešanās" ierindota 80. vietā starp 21. gadsimta dižākajām filmām.
Sižets
Filma stāsta par diviem zēniem, kuru tēvs pēc 12 gadu prombūtnes pēkšņi atgriezies mājās. Viņš aizved zēnus makšķerēšanas brīvdienās uz nomaļu salu pie ezera. Brāļi saskaras ar jaunām, pretrunīgām emocijām attiecībā uz tēvu, kuru viņi pazīst tikai no vienas fotogrāfijas. Brauciena laikā norisinās negaidīti un spraigi notikumi.
Filmēšana
Filmēšana norisinājās Lādogas ezerā un Somu līča apkārtnē. Filmas budžets netika izpausts, lai gan intervijā režisors un producents izteicās, ka tas ir krietni zem. Režisors arī minēja, ka producenti naudu atguva jau pirms filmas izrādīšanas Venēcijas kinofestivālā. Filmas pirmizrāde Krievijā notika 2003. gada 16. oktobrī, pasaules pirmizrāde notika 2003. gada 31. oktobrī.
Vecākās brāļa Andreja lomas tēlotājs Vladimirs Garins noslīka neilgi pēc filmēšanas, divus mēnešus pirms filmas debijas. Viņam bija 16 gadi.
Kurpnieks
Kurpnieks var būt:
DFFC
DFFC (Duoyongtu Feichuan Fanhui Cang) bija Ķīnas nākamās paaudzes pilotējama nolaižamā aparāta prototips. Tas orbītā tika palaists 2016. gada 25. jūnijā; nākamajā dienā veiksmīgi nolaidās.
Kapsulas augstums ir 2,3 m, diametrs 2,6 m un masa 2600 kg.
DFFC tika palaists 12:00 UTC ar nesējraķeti Chang Zheng 7/YZ-1A no Veņčanas pavadoņu palaišanas centra. Kopā ar to orbītā palaisti pavadoņi Aoxiang Zhixing, Aolong 1, Tiange Feixingqi 1, Tiange Feixingqi 2 un derīgā krava Tianyuan 1. Šis bija nesējraķetes Chang Zheng 7, kas kļuva par Ķīnas jaudīgāko raķeti, pirmais lidojums un pirmais starts no Veņčanas kosmodroma.
26. jūnijā 07:41 UTC DFFC veica nolaišanos Iekšējās Mongolijas autonomajā reģionā.
Mežārija
Mežārija ir ciems Balvu novada Vīksnas pagastā. Atrodas pagasta austrumu daļā 7 km no pagasta centra Vīksnas, 14 km no novada centra Balviem un 202 km no Rīgas.
Apdzīvotā vieta atrodas pie autoceļa V490.
Elachiptera
Izplatība
Elachiptera ir plaši izplatītas pasaulē. Latvijā ir sastopamas šādas sugas:
Sistemātika
Kenkichi Kanmiya savā darbā 1983. gadā no Elachiptera ģinšu grupas (pie kuras pieder vairākas ģintis no Elachipterini cilņa, piemēram, Anatrichus, Cadrema, Crassiseta, Doliomyia, Eribolus, Melanochaeta, Togeciphus) ir izslēdzis Myrmecosepsis un Sepsidoscinis ģintis un izveidojis jaunu Myrmecosepsis ģinšu grupu. Viņš secinājis, ka izslēgtās ģintis nav radnieciskas Elachiptera grupai. Apskatot tādas raksturīpašības, kā smaili sariņi uz skuteluma un skutuma, kā arī sklerotizēti un saplūduši vēdera tergīti, tās ir tikpat līdzīgas starp Anatrichus un Togeciphus no vienas puses, kā starp Myrmecosepsis un Sepsidoscinis no otras puses. Kenkichi Kanmiya nav atradis uz spārniem kostālo galu pie R1 dzīslas gala Myrmecosepsis un Sepsidoscinis īpatņiem. Toties ir nepieciešama detalizēta pētīšana.
Elachiptera īpatņi ir morfoloģiski līdzīgi monotipiskas ģints Ceratobarys īpatņiem. Elachiptera stiebrmušas atšķiras no Ceratobarys, pamatojoties uz priekšējā ceļgala (lat. genus) garās apikālās mugurējās smailes īpatnībām. Toties citas morfoloģiskas raksturīpašības abiem ģintīm ir ļoti līdzīgas.
Sugas
Elachiptera ģintī ietilpst:
Node.js
Node.js ir atvērtā pirmkoda, starpplatformu JavaScript reāllaika vide, kas ļauj izpildīt JavaScript kodu servera pusē.
Vēsturiski JavaScript tika izmantots klienta pusē, JavaScript rakstīto kodu ievietojot tīmekļa lappuses HTML kodā, un to klienta pusē lietotāja pārlūkprogrammā darbināja JavaScript dzinis. Node.js ļauj JavaScript rakstītu kodu darbināt servera pusē, lai veidotu dinamisku tīmekļa lappušu saturu. Tādējādi Node.js ir kļuvusi par "JavaScript visur" paradigmas pamatelementu, ļaujot tīmekļa lietotnes servera un klienta daļu rakstīt vienā programmēšanas valodā.
Node.js ir notikumu virzīta arhitektūra ar asinhronu ievadizvadi. Šādas arhitektūras mērķis ir caurlaides spējas optimizēšana tīmekļa lietotnēs ar daudzām ievades un izvades darbībām, kā arī reāllaika tīmekļa lietotnēs (piemēram, reāllaika sakaru programmas un pārlūkprogrammas spēles).
Lai gan ar ".js" apzīmē JavaScript failu paplašinājumu, nosaukums "Node.js" šajā kontekstā neattiecas un kādu atsevišķu failu, bet ir tieši produkta nosaukums.
Projektu vada fonds Node.js Foundation, un atbalsta Linux Foundation kopīgo projektu programma.
Vēsture
2009. gadā ASV uzņēmuma Joyent programmētājs Raiens Dāls (Ryan Dahl) aizdomājās par Flickr failu lejupielādes progresa joslas darbības nepilnībām. Vēlāk viņš stāstīja: "Pārlūkprogramma nezin, cik daudz ir lejupielādēts, tāpēc tā regulāri veic pieprasījumus serverim. Tas ir līdzīgi kā tad, kad klausāties citu personu runājam: jūs taču nepārtraukti nesūtat viņam signālu, lai paziņotu, ka klausāties viņu; jūs vienkārši saņemat informāciju. Citiem vārdiem sakot, cilvēku komunikācija nav kā programmēšanas valoda. Tā notiek haotiski, bez sinhronizācijas, un tā nav paralēla — man nav jāgaida, kamēr jūs atbildēsit, pirms atkal varu sarunāties."
Tajā laikā tīmekļa serveriem bija sarežģīti apstrādāt vairākus pieprasījumus vienlaicīgi. Nebloķējošās tīkla ligzdas bija viens no risinājumiem. Dāls aizdomājās: "Kas būtu, ja viss būtu nebloķēts? Kas būtu, ja nevajadzētu gaidīt katru ievadi un izvadi?"
Tā 2009. gada sākumā Dālam radās ideja apvienot JavaScript ar nebloķējošu ievadizvadi un novērtēt, vai no tā būtu sanācis kaut kas noderīgs. Viņš iedvesmojās no Ruby Mongrel tīmekļa servera un nesen izlaistā Google Chrome un V8. Četru līdz sešu mēnešu laikā Dāls izveidoja pirmo risinājumu, ko demonstrēja Eiropas JSConf konferencē 2009. gada 8. novembrī. Dāla projektu sāka sponsorēt uzņēmums Joyent, kurā viņš strādāja.
2010. gada janvārī tika izlaists Node.js vides pakotnes pārvaldnieks nmp.
Sākotnēji notikumu cilpas mehānismam tika izmantota Marka Lēmana (Marc Lehmann) bibliotēka libev. Tā kā tā darbojās tikai Unix vidē, tad to nevarēja izmantot Windows sistēmās. Joyent ar Microsoft atbalstu izstrādāja jaunu bibliotēku libuv, kas bija libev abstrakcija un varēja izmantot Microsoft IOCP. Node.js versija 0.5.0 ar libuv tika izlaista 2011. gada jūlijā.
2012. gada janvārī Dāls atgāja no projekta vadības, par projekta pārvaldītāju izvirzot Node.js līdzizstrādātāju un npm autoru Īzaku Šliteru (Isaac Schlueter). 2014. gada janvārī Šliters paziņoja, ka projektu vadīs Timotijs Fonteins (Timothy J. Fontaine).
2014. gada decembrī Fedors Indutni (Fedor Indutny) sāka projektu io.js, kas bija Node.js atzarojums. Joyent iekšējā vadības konflikta dēļ io.js tika veidots kā projekts ar atvērtu vadību ar atsevišķu tehnisko komiteju. Atšķirībā no Node.js, autori plānoja uzturēt io.js ar Google V8 jaunākajiem laidieniem.
2015. gada februārī tika paziņots par nodomu izveidot neitrālu organizāciju Node.js Foundation. Līdz 2015. gada jūnijam Node.js un io.js kopienas nobalsoja darboties kopā Node.js Foundation paspārnē. 2015. gada septembrī Node.js v0.12 un io.js v3.3 apvienojās versijā Node v4.0. Tā Node.js ienesa V8 ES6 iespējas, kā arī ilgtermiņa atbalsta laidienu ciklu. 2016. gadā io.js vietne izstrādātājiem rekomendēja pāriet uz Node.js, jo turpmāk vairs nav plānoti io.js laidieni.
Pārskats
Node.js ļauj veidot tīmekļa serverus un tīklošanas programmatūru, izmantojot JavaScript valodu. Moduļi nodrošina failsistēmas ievadizvadi, tīklošanu (DNS, HTTP, TCP, TLS/SSL vai UDP), bināros datus (buferus), kriptogrāfijas funkcijas, datu plūsmas un citas kodola funkcijas. Node.js moduļi izmanto API, kas veidoti, lai vienkāršotu servera programmu rakstīšanu.
Node.js var darbināt uz Linux, macOS, Solaris, FreeBSD, OpenBSD, Microsoft Windows (vecākām versijām nepieciešams Cygwin), webOS, NonStop OS serveriem. Node.js var rakstīt arī citās valodās, ko var kompilēt uz JavaScript, piemēram, CoffeeScript, Dart vai TypeScript.
Lielākā atšķirība no citām servera puses programmēšanas vidēm, piemēram PHP, ir tāda, ka PHP vairums funkciju bloķē citu darbību izpildi līdz funkcijas pabeigšanai (komandas izpildās tikai pēc tam, kad iepriekšējā ir pabeigta), bet Node.js neko nebloķē (komandas izpildās laiksakritīgi vai pat paralēli) un izmanto atzvana (callback) tehniku, lai signalizētu par pabeigšanu vai kļūmi.
Node.js līdzīgas sistēmas ir Ruby Event Machine un Python Twisted, bet Node.js notikumu virzītais modelis ir nedaudz attīstītāks. To veido notikumu cilpa kā izpildlaika konstrukcija, nevis kā bibliotēka. Citās sistēmās, lai startētu notikumu cilpu, notiek bloķēšanas izsaukums. Node vienkārši ieiet notikumu cilpā pēc ievades skripta izpildes. Savukārt iziet no notikumu cilpas tad, kad nav vairs neviena atzvana skripta, ko izpildīt.
Kamēr notikumu cilpa apstrādā asinhronos uzdevumus, Node.js var turpināt normāli darboties un neapgrūtināt ar procesu smagu pacelšanu. Tas padara Node ļoti labu tukšgaitas darbībā, kad nekas nav jādara, tā vietā, lai pastāvīgi pieprasītu papildu informāciju. Tādējādi ar Node.js var veidot lietojumprogrammas, kas mērogojamas miljoniem lietotāju. Turklāt notikuma cilpa netērē daudz atmiņas.
Pavedienošana
Node.js darbojas ar vienu pavedienu. Tam tiek izmantota bibliotēka libuv, kas, savukārt, izmanto pavedienu pūlu, kas ir atbildīgs par nebloķējošām asinhronām ievadizvades operācijām. Viena pavediena kopīgošana starp visiem pieprasījumiem, kas izmanto novērotāja modeli, ir paredzēta, lai veidotu ļoti vienlaicīgas lietotnes, kur jebkurai funkcijai, kas veic ievadizvadi, jāizmanto atzvans.
Šīs viena pavediena pieejas negatīvais aspekts ir tāds, ka Node.js neatļauj vertikālu mērogošanu, ja palielina datora procesora kodolu skaitu. To var risināt ar papildu procesu pārvaldnieka moduli, piemēram, Cluster, StrongLoop Process Manager, pm2, Forever. Izstrādātāji var arī palielināt noklusēto pavedienu skaitu libuv pavedienu pūlā; šos pavedienus servera operētājsistēma, visticamāk, sadalīs pa vairākiem kodoliem.
Paralēlus uzdevumus Node.js apstrādā ar pavedienu pūlu. Galvenais pavediens norāda funkcijām nosūtīt uzdevumus koplietojamo uzdevumu rindā, kur pavedieni pavedienu pūlā tiek izvilkti un izpildīti. Dabiski bezbloķējošas sistēmas funkcijas, piemēram, tīklošana, pārvēršas par kodola puses bezbloķējošām tīkla ligzdām, savukārt dabiski bloķējošas sistēmas funkcijas, piemēram, failu ievadizvade, tiek palaistas bloķēšanas veidā savā pavedienā. Kad pavediens pavedienu pūlā aizpilda uzdevumu, tas informē par šo galveno pavedienu, kas, savukārt, pamostas un izpilda reģistrēto atzvanīšanas kodu.
Koda piemērs
HTTP servera izveidošana un palaišana. Serveris atbild ar Hello, world!:
Kosmos-2481
Kosmos-2481 (Космос-2481) ir Krievijas militārais sakaru pavadonis no Strela-3 sērijas. Tas orbītā palaists 2012. gada decembrī.
Gudermesa
Gudermensa (ru, ce) ir pilsēta Čečenijas Republikā, Krievijā.
Iedzīvotāju skaits ir 64 376 cilvēki (2021), no tiem 95,34 % ir čečeni un 2,19 % — krievi. Pilsēta ir svarīgs transporta mezgls Ziemeļkaukāzā, tajā atrodas Ziemeļkaukāza dzelzceļa mezgls.
Ots Tenaks
Ots Tenaks (et; dzimis ) ir igauņu rallija pilots. Pašlaik (2022) viņš ir komandā ar Martinu Jerveoja un brauc Hyundai Shell Mobis WRT komandā WRC seriālā.
Tenaks 2019. gada pasaules rallija čempionātā sasniedza savu pirmo pilotu pasaules čempiona titulu, kļūstot par pirmo igauni, kurš uzvarējis pilotu čempionātā, pirmo reizi, kas nav francūzis, kurš izcīnījis titulu kopš Petera Sūlberga 2003. gadā un pirmo reizi Toyota komandai kopš Didjē Oriola 2003. gadā. 1994.
Karjeras sākums
Tenaks uzvarēja Igaunijas rallija čempionātā 2008. un 2009. gadā, braucot bijušā pasaules rallija uzvarētāja Marko Martina vadītajā komandā. Tenaks pasaules rallija čempionātā debitēja 2009. gada Portugāles rallijā, kopvērtējumā ierindojoties 20. vietā. 2009. gada septembrī Tenaks uzvarēja Eiropas Pirelli Star Driver izslēgšanas rallijā, kas notika Austrijā. Tas viņam deva iespēju piedalīties 2010. gada pasaules rallija čempionāta sezonas sešos posmos PWRC atbalsta kategoriju programmā. Viņš uzvarēja WRC kategorijā 2010. gada Somijas rallijā un 2010. gada rallijā Lielbritānijā.
Divkārt atzīts par Igaunijas gada sportistu (2017, 2020).
Edinburga Septiņās Jūrās
Edinburga Septiņās Jūrās (en) ir Tristana da Kuņas salu galvaspilsēta un vienīgā apdzīvotā vieta. Izvietojusies arhipelāga lielākās salas Tristana da Kuņas salas ziemeļrietumos un tiek uzskatīta par pasaulē nomaļāko pastāvīgi apdzīvoto vietu — tuvākā apdzīvotā vieta atrodas 2173 km attālajā Svētās Helēnas salā.
Apdzīvotā vieta dibināta 1816. gadā kā britu garnizons pret franču iespējamiem mēģinājumiem atbrīvot Napoleonu no izsūtījuma Svētās Helēnas salā. Garnizons salā uzturējās līdz Otrā pasaules kara beigām. Nosaukta par godu Edinburgas hercogam princim Alfrēdam, kurš apmeklēja salu 1867. gadā sava pasaules apkuģojuma laikā ar kuģi Galatea. Edinburgā ir neliela osta, administratora rezidence, pasts, katoļu un anglikāņu baznīcas, veikals, muzejs. Stipri cieta vulkāna izvirdumā 1961. gadā, kad visi salas iedzīvotāji tika evakuēti uz Lielbritāniju. Liela daļa iedzīvotāju atgriezās salā 1963. gadā un ciemu atjaunoja.
Grānts Henlijs
Grānts Kempbels Henlijs (en, dzimis ) ir skotu futbolists, spēlē aizsarga pozīcijā, Skotijas futbola izlases dalībnieks. Kopš 2017. gada Henlijs pārstāv Anglijas Premjerlīgas komandu Norwich City, kur ir arī komandas kapteinis.
Karjera
Savas pirmās septiņas sezonas Henlijs pavadīja Anglijas komandā Blackburn Rovers, kur kopš 2014. gada bija arī kapteinis. 2016. gadā viņš pievienojās Anglijas čempionāta komandai Newcastle United, kur gan pavadīja tikai vienu sezonu, līdz pievienojās Norwich City. 2018–19. gada sezonā kļuva arī par komandas kapteini.
Skotijas futbola izlases sastāvā piedalījies 2020. gada Eiropas čempionātā.
Sasniegumi
Newcastle United
Norwich City
Oscinella
Oscinella ir stiebrmušu ģints.
Izplatība
Latvijā ir sastopamas 4 Oscinella ģints sugas:
Pieaugušo īpatņu apraksts
Šīs ir mazas stiebrmušas, kuru ķermeņa garums ir 1,5—2,5 mm, pilnīgi melni, dažreiz ar baltu aristu. Galvas trīsstūris ir liels, spīdīgs.
2013. gada Liepājas domes vēlēšanas
Vēlēšanās visvairāk balsu ieguva Liepājas partija (35,85%), bet kopā pilsētas domē iekļuva 3 saraksti. Liepājas domes vēlēšanās piedalījās 21 026 vēlētāji jeb 44,08% no balsstiesīgajiem. No vēlēšanu aploksnēm derīgas bija 20 976, bet savu balsi par kādu no sarakstiem atdeva 20 819 vēlētāji.
Jānis Alnis
Jānis Alnis (dzimis 1974. gada 16. maijā) ir latviešu fiziķis, Latvijas Universitātes vadošais pētnieks (kopš 2016). Veicis starptautiskas nozīmes pētījumus lāzeru spektroskopijas jomā. Latvijas Zinātņu akadēmijas īstenais loceklis (2017).
Oscinella
Pieaugušo īpatņu apraksts
Šīs ģints pārstāvjiem ir šādas raksturīpašības:
Jānis Alnis
Sasniegumi
Viens no pamatlicējiem jaunai spektroskopijas metodei gāzu koncentrācijas mērīšanai porainos materiālos (GASMAS). T. Henša grupā J. Alnis strādāja ūdeņraža atomu spektroskopijas projektā pie ultrastabilu lāzeru rezonatoru izveides.
Oscinella
Ekoloģija
Kāpuri attīstās graudaugu, tajā skaitā kultūru sugu, dzinumu apeksā (dzinuma vai saknes virsotne). Dažreiz attīstās vārpā. Kaitē graudiem.
Sugas
Šis nav pilnīgs Oscinella ģints sugu saraksts. Ģintī ietilpst:
Aleksejs Rosļikovs
Aleksejs Rosļikovs (dzimis ) ir Latvijas policists, uzņēmējs un politiķis. 14. Saeimas deputāts, ievēlēts no partijas "Stabilitātei!". Iepriekš pārstāvējis partiju "Saskaņa". Bijis Rīgas domes deputāts, kā arī Latvijas Apvienotās policistu arodbiedrības (LAPA) viceprezidents.
Izglītība
2011. gadā A. Rosļikovs absolvēja Biznesa augstskolas "Turība" uzņēmējdarbības vadības studiju programmu.
Darba gaitas
No 2004. līdz 2005. gadam A. Rosļikovs strādāja par Valsts policijas Rīgas reģiona pārvaldes kārtībnieku, vēlāk inspektoru. Šajā periodā satuvinājās ar politisko aktīvistu Agri Sūnu, kurš strādāja turpat.
No 2010. līdz 2012. gadam viņš bija valdes loceklis (kādu laiku — arī direktors) Lielbritānijas pilsoņiem piederošā konditorejas izstrādājumu ražošanas uzņēmumā SIA Premier Desserts International. 2010. gada decembrī A. Rosļikovs dibināja uzņēmumu SIA "SUV9 Latvija" (vēlāk — SIA "Fondior"), kas reģistrēts kā privātās apsardzes pakalpojumu sniedzējs ar vidēji 50 darbiniekiem. Bija uzņēmuma vienīgais īpašnieks līdz 2013. gadam, bet pēc tam uzņēmuma īpašumdaļas pilnā apjomā nodeva Krievijas pilsonim Romanam Bobrenkovam. Pēc pusgada, 2013. gada jūlijā, saistībā ar VID lēmumu, uzņēmums saimniecisko darbību beidza. Faktiskā uzņēmuma saimnieciskā darbība ilga vien nedaudz vairāk nekā divus gadus.
2014. gada augustā A. Rosļikovs dibināja uzņēmumu SIA "SUV9 SC", kas arī reģistrēts kā privātās apsardzes pakalpojumu sniedzējs. Uzņēmums apkalpoja tādus nozīmīgus objektus, kā, piemēram, vienu no lielākajiem industriālajiem parkiem Latvijā — "NP Jelgavas biznesa parks", kas atrodas kādreizējās rūpnīcas RAF teritorijā Jelgavā. A. Rosļikovs bija uzņēmuma īpašnieks vienu gadu, līdz 2015. gada septembrī nodeva uzņēmuma īpašumdaļas uzņēmējam, ar reklāmas aģentūru darbību saistītajam Ruslanam Koļesņikovam, kurš pēc mēneša, 2015. gada oktobrī, saistībā ar VID lēmumu, izbeidza uzņēmuma saimniecisko darbību. Cita starpā uzņēmums bija saistīts arī ar 2012. gadā dibināto apsardzes pakalpojumu sniedzēju SIA "Archer AG" (vēlāk — SIA "SUV9 Security Control", SIA "Control Process"), kuram līdzīgā veidā tika organizēta vairāku īpašnieku un valdes locekļu savstarpējā maiņa, līdz tas beidzot nonāca Ukrainas pilsoņa Vitālija Bogorčika valdījumā, kurš uzņēmuma darbību, arī saistībā ar VID lēmumu, beidza 2015. gada janvārī. Taču viens no vissenāk reģistrētajiem saistītajiem uzņēmumiem ir 2008. gadā reģistrētais Raimonda Buša privātās apsardzes pakalpojumu sniedzējs SIA "G4C" (vēlāk — SIA "SUV 9"), kurš, tāpat, saistībā ar VID lēmumu, darbību beidza 2018. gadā.
Paplašinot darbības sfēru ar taksometru pakalpojumu sniegšanu, 2016. gada februārī A. Rosļikovs dibināja SIA "TAKSILV", kur līdz 2018. gadam valdē darbojās arī R. Bušs, vēlāk to nododot Andrejam Apončikam. 2021. gadā uzņēmuma saimnieciskā darbība tika pārtraukta ar VID lēmumu.
Vieni no retajiem uzņēmumiem, kas 2022. gadu joprojām pastāvēja, ir ar A. Rosļikovu netieši saistītie uzņēmumi Raimonda Buša 2014. gadā dibinātais auto nomas uzņēmums SIA "SSC Management" un Intara Rožkalna 2012. gadā dibinātais apsardzes pakalpojumu sniedzējs SIA "BTL & M" (vēlāk — SIA "Baltijas leģions"), ko vēlāk nodeva R. Buša sievas, partijas "Stabilitātei!" biedres Irinas Bušas īpašumā. Lai gan SIA "Baltijas leģions" darbojas jau no 2012. gada, tajā līdz 2018. gadam bija reģistrēts tikai viens darbinieks, taču 2019. gadā — jau 39 darbinieki, un uzņēmums darbojās ar apgrozījumu 0,4 miljoni eiro, bet 2020. gadā — 59 darbinieki ar apgrozījumu 0,6 miljoni eiro. Uz 2022. gadu uzņēmumā joprojām strādāja arī partijas "Stabilitātei!" biedri Ēriks Žeļeznovs, kā arī Ilgvars Veide. Sākotnējais uzņēmuma dibinātājs I. Rožkalns, kā arī viņa dēls Ģirts Rožkalns galvenokārt darbojas ar reklāmas materiālu, mediju un promo drukas pakalpojumiem saistītās uzņēmumu valdēs, kā SIA "G&Z Production" un SIA "Gzpro.lv", kas palīdz arī saskaņot dizainus un izkārtņu projektus Rīgas domē.
Latvijas plašsaziņu medijos izskanējis, ka A. Rosļikovs ar biežo jaunu uzņēmumu dibināšanu, saistīto valdes locekļu maiņu un uzņēmumu likvidēšanu izvairījies no nodokļu apmaksas, jo uzņēmumi tikuši likvidēti brīdī, kad tiem uzkrājies nodokļu parāds, mērāms vairākos tūkstošos eiro.
Politiskā darbība
2017. gadā A. Rosļikovs tika ievēlēts Rīgas domē no partijas "Saskaņa", no kuras tika izslēgts 2019. gadā. Līdz domes atlaišanai 2020. gada februārī viņš kopā ar Valēriju Petrovu, Vitāliju Dubovu un Vadimu Baraņņiku darbojās Neatkarīgo deputātu frakcijā.
2020. gadā iestājas partijā "Alternative" (iepriekš — "Spēks vienotībā", tagad — "Tautas varas spēks"), darbojās tajā valdošā amatā, un no partijas kandidēja 2020. gada Rīgas domes vēlēšanās, taču domē ievēlēts netika.
2020. gada novembrī A. Rosļikovs kopā ar Valēriju Petrovu reģistrēja, bet 2021.gada janvārī oficiāli nodibināja politisko partiju "Stabilitātei!", no kuras saraksta viņš kā saraksta līderis un Ministru prezidenta amata kandidāts tika ievēlēts 14. Saeimā.
2022. gada 31. oktobrī, dienu pirms jaunievēlētās 14. Saeimas pirmās sēdes, tika paziņots, ka partija "Stabilitātei" izvirzījusi A. Rosļikovu Saeimas priekšsēdētāja amatam, vienlaikus arī Nacionālās drošības padomes locekļa amatam. A. Rosļikova kandidatūru oficiāli izvirzīja partijas "Stabilitātei!" deputāte Svetlana Čulkova. 1. novembrī Saeimas sēdē ar pārliecinošu balsu vairākumu — 82 balsīm — tika ievēlēts otrs izvirzītais Saeimas priekšsēdētāja amata kandidāts "Apvienotā saraksta" pārstāvis Edvards Smiltēns, bet A. Rosļikovs ieguva tikai 11 savas frakcijas balsis.
Sabiedriskā darbība
2014. gadā A. Rosļikovs kļuva par Apsardzes darbinieku biedrības valdes locekli. 2015. gadā A. Rosļikovs piedalījās Latvijas Apsardzes nozares darbinieku arodbiedrības dibināšanā, kā arī tika ievēlēts par tās priekšsēdētāju. Arodbiedrības pirmajā sanāksmē viņš medijiem skaidroja, ka arodbiedrība plāno aktīvi darboties ar nozari saistītajās komisijās, lai ietekmētu apsardzes nozarei svarīgu jautājumu lemšanu, tostarp vidējās algas palielināšanu nozares darbiniekiem. Arodbiedrības pirmā sanāksmē norisinājās Ventspilī, kur apjomīgas apsargu vienības ir tādiem lielajiem Latvijas uzņēmumiem kā Ventspils nafta, Ventamonjaks, Ventbunkers un citiem, arī Latvijas dzelzceļš. Līdzās A. Rosļikovam arodbiedrību sanāksmē pārstāvēja arī tās Kurzemes nodaļas vadītāju Ervīns Līcs, kurš, līdzīgi kā A. Rosļikovs, ir vairāku likvidētu apsardzes uzņēmumu īpašnieks, kā, piemēram, SIA "Sardze", SIA "Ventspils sardze" un citi.
2016. gada septembrī A. Rosļikovs uzsāka darbu arī Latvijas Apvienotās policistu arodbiedrības (LAPA) valdē. Mediji tolaik gan vēstīja par divdomīgiem A. Rosļikova kandidatūras apstiprināšanas apstākļiem. Proti, oficiālajos dokumentos reģistrēts, ka A. Rosļikova ievēlēšana notikusi īpaši šim mērķim sasauktā arodbiedrības sapulcē, kādā ar Agri Sūnu saistītā īpašumā Skrundā ar nosaukumu "Dižie vēži", kurā ieradušies 28 arodbiedrības delegāti, visiem vienbalsīgi nobalsojot par A. Rosļikova kandidatūru. Uz sapulces dokumenta gan redzams tikai A. Sūnas un A. Rosļikova paraksts, kā arī pēdējais vienlaikus bijis sapulces protokolists. Abi tomēr esot apgalvojuši, ka procedūra notikusi likumīgi.
Roberts Kleins
Roberts Kleins (dzimis Džūkstes pagastā, miris  Rīgā) bija latviešu inženieris tehnologs. Viens no 1944. gada 17. marta Latvijas Centrālās padomes memoranda parakstītājiem.
Taro kārtis
Taro ir sena zināšanu sistēma, kura gadsimtu gaitā tika mācīta slepenajās mistiskajās skolās. Tās gudrība parādās caur attēliem, kuros simboli bieži slēpti ezoteriskos tēlos. Taro kāršu kava sastāv no 78 kārtīm un katrai no tām ir sava nozīme. Taro kārtis dalās Vecākajos un Jaunākajos arkānos. Vecākajiem arkāniem ir vislielākā nozīme un tie sastāv no 22 kārtīm. Atlikušās 56 kārtis ir jaunākie arkāni, pa 14 kārtīm no katra veida — zobeni, zižļi, kausi un monētas.
Taro kāršu vēsture
Franču 18. gadsimta okultists Eteila, ilgi nodarbojās ar kāršu vēstures pētīšanu, veica lielu darbu 78. simbolu atjaunošanā un skaidrošanā, kurus šodien pazīstam kā Taro kārtis. Tiek uzskatīts, ka Taro (viens no nosaukuma izcelšanās variantiem „Ta- Roš”, „Faraonu ceļš”), sākotnēji bija kā hieroglifiska „Tota grāmata”. Šī grāmata sastāvēja no 78. zelta plāksnēm, uz kurām bija izgrebtas noslēpumainas zīmes. Eteila vēsta, ka tā ir vienīgā grāmata, kura izglābās no halifa Omāra dusmām, halifa, kurš iznīcināja Aleksandrijas bibliotēku. Tā nonāca grieķu un romiešu rokās, bet tad izplatījās tālāk.
Taro izplatīšanās Francijā pieraksta māksliniekam Žakmjenam Grigonjē: vēsture liecina, ka Grigonjē saņēma no karaliskā mantziņa 50 su, par trijām daudzkrāsainām kāršu kavām, kuras tika sastādītas plānprātīgā karaļa Kārļa Sestā (1380—1422) izklaidei. 14. gadsimta beigās kārtis ieguva popularitāti visā Eiropā. Pēdējā laikā parādījušās daudzas Taro kavas, lai gan tās satur pilnīgi citas kārtis un ar Taro tām nav nekāda sakara.
Vecākie arkāni
Vecākajā Arkanā ir 22 kārtis. Šis skaitlis nav nejaušs, tas atbilst 22 senebreju alfabēta burtiem (tie ir kabalas pamatā) un 22 klasiskās astroloģijas elementiem: 12 astroloģiskajām zīmēm, un 10 „planētām“ (Saule, Mēness, Merkurs, Venēra, Marss, Jupiters, Saturns, Urāns, Neptūns, Plutons.)
Jaunākie arkāni
Jaunākie arkāni sastāv no 56 kārtīm un tie iedalās četrās mastīs pa 14 kārtīm. Šīs mastis sasitītas ar četriem dzīves elementiem : Uguni, Zemi, Gaisu un Ūdeni.
Jaunākie arkāni — zobeni
Tradicionāli zobeni tiek uzskatīt par smagu masti, tomēr smagi — nenozīmē negatīvi. Zīlēšanā ar taro kārtīm zobeni simbolizē cīņas jomu, konfrontāciju, šķēršļu pārvarēšanu, vēlmi būt līderim un uzvarēt.
Jaunākie arkāni — kausi
Zīlēšanā ar taro kārtīm kausi simbolizē cilvēka jūtu un emociju pasauli. Tā ir ne tikai mīlestība, bet arī jebkuras citas spēcīgas emocijas: prieks, dusmas, nemiers, vilšanās, sirsnība, sapņi, fantāzijas, u.c.
Jaunākie arkāni — zizļi
Zīlēšanā ar taro kārtīm zizļi pārstāv jomas, kas saistītas ar cilvēka ikdienas darbību, ar viņa darbu, biznesu, karjeru, lietām, citiem pienākumiem un saistībām. Plāni un to īstenošana, šķēršļi ceļā uz tiem, vispārējā lietu virzība, savu interešu aizstāvība — tās ir galvenās jomas, kuras apraksta zizļu masts.
Jaunākie aarkāni — monētas
Zīlēšanā ar taro kārtīm monētas simbolizē materiālo vajadzību jomu un cilvēka jutekliskos priekus, kā arī praktiskumu un pamatīgumu visās dzīves jomās — no darba līdz mīlestībai. Greznība un nabadzība, ģimene, bērni, miesiskā mīlestība, apmierinātība ar savu stāvokli un nepieciešamība panākt cienīgu dzīves līmeni — lietu apjoms, ko aptver monētas ir ļoti plašs.
Keplera pārnova
SN 1604, kas pazīstama arī kā Keplera pārnova, Keplera nova un Keplera zvaigzne, bija Ia tipa pārnova, kas uzliesmoja mūsu jeb Piena Ceļa galaktikā, Čūskneša zvaigznājā. Parādījusies 1604. gadā, tā ir hronoloģiski pēdējā pārnova mūsu galaktikā, kuru neapšaubāmi novērojuši ar neapbruņotu aci. Uzliesmojums notika aptuveni 6 kiloparsekus (20 000 gaismas gadus) no Zemes. Pirms pašreizējās pārnovu nosaukumu sistēmas pieņemšanas tā tika nosaukta par godu vācu astronomam Johannesam Kepleram, kurš to aprakstīja savā ziņojumā "Par jauno zvaigzni" (De Stella Nova).
Novērošana
Ar neapbruņotu aci 18 mēnešus redzamā Keplera pārnova tās gaišākajā laikā bija spožāka nekā jebkura cita nakts debesīs redzama zvaigzne ar redzamo spožumu ap −2,5. Tā bija redzams dienas laikā vairāk nekā trīs nedēļas. Ieraksti par tās novērošanu atrodami Eiropas, Ķīnas, Korejas un Jemenas avotos. Tā bija jau otrā pārnova, kas tika novērota tās paaudzes laikā (pēc SN 1572, kuru novēroja Tiho Brahe Kasiopejā). Kopš tā laika Piena ceļā vairs nav droši novērotas nekādas citas pārnovas, kaut arī daudzas citas ir redzētas ārpus mūsu galaktikas kopš Andromēdas S 1885. gadā. SN 1987A Lielajā Magelāna mākonī bija saskatāma ar neapbruņotu aci.
Ir pierādījumi par divām Piena Ceļa supernovām, kuru starojums sasniedzis Zemi ap 1680. un 1870. gadu — attiecīgi Kasiopeja A un G1.9+0.3. Nav nekādu vēstures pierakstu par to, ka tās šajos gados ir atklātas, iespējams, starpzvaigžņu putekļu gaismas absorbcijas dēļ, kura padarīja tās blāvākas.
Keplera pārnovas paliekas tiek uzskatītas par vienu no šāda veida prototipiskiem objektiem un joprojām ir daudzu astronomijas pētījumu objekts. Viņas tika identificētas 1941. gadā un nosauktas par 3C 358 (pēc radiostarojuma) un G4,5+6,8 (Deivida Grīna SNR katalogā).
Atklājumu fons
Tālaika astronomi (ieskaitot Kepleru) interesējās par Marsa un Jupitera savienojuma novērošanu, ko viņi redzēja kā astroloģiski labvēlīgu un lielus notikumus vēstošu savienojumu, kas viņu prātos bija saistīts ar Betlēmes zvaigzni, kuras parādīšanās laikā notika līdzīgs savienojums, tāpat kā Kārļa Lielā valdīšanas laikā. Pateicoties tam, šajā debesu rajonā uzradusies jaunā zvaigzne tika pamanīta krietni pirms sava maksimuma sasniegšanas. Tomēr mākoņainais laiks neļāva Kepleram veikt debesu novērojumus. Dažiem viņa kolēģiem-astronomiem laiks 9. oktobrī to atļāva, starp citiem jauno debesu objektu tovakar pamanīja Lodoviko delle Kolombe Itālijas ziemeļos. Cits avots piemin kā atklājēju Altobelli. 9. vai 10. oktobrī pārnovu ievēroja astrologi Ķīnā un 13. oktobrī Korejā. Keplers savus novērojumus varēja sākt tikai 17. oktobrī, strādājot Prāgā imperatora Rūdolfa II galmā. Vēlāk pārnova tika nosaukta viņa vārdā, kaut arī viņš nebija tās pirmais novērotājs, jo viņa novērojumi bija visnozīmīgākie un objektu izsekoja visu gadu. Šie novērojumi tika aprakstīti viņa grāmatā De Stella nova in pede Serpentarii ("Par jauno zvaigzni Čūskneša pēdā", Prāga, 1606).
Delle Kolombe un Galileja polemika
1606. gadā delle Kolombe publicēja darbu, kurā ziņoja, ka “zvaigzne, kas tikko parādījās 1604. gada oktobrī, nav ne komēta, ne arī jauna zvaigzne” un kur viņš aizstāvēja aristoteliešu kosmoloģijas uzskatu pēc tam, kad Galileo Galilejs bija izmantojis pārnovu, lai izaicinātu aristoteliešu sistēmu. Aristotelieši vadījās no tā, ka debesu sfēra ārpus Mēness orbītas ir ideāla gan pēc formas (ideālas riņķa kustības), gan pēc sastāva (vadoties no četru pirmelementu teorijas). Galilejs norādīja, ka jaunajai zvaigznei nav bijis paralakses, kas liecina par tās atrašanos tālu aiz Mēness orbītas. Pēc tam viņš, lai iedzeltu pretiniekiem, sāka attīstīt teoriju, ka pārnova varētu būt bijusi Saules apspīdēts no Zemes atdalījies liels gaisa burbulis, kurš krietni attālinājies no Saules. Tādējādi aristoteliešu ideāli tīrais un precīzais tālais kosmoss viņa versijā tika pārvērsts gandrīz vai par Zemes atkritumu izgāztuvi. Tomēr viņš pabeidza ar kautrīgo: "Bet es neesmu tik pašpārliecināts, lai domātu, ka lietas nekādi nevar notikt savādāk, nekā esmu norādījis."
Keplera un Reslina polemika
Keplera darbā De Stella Nova (1606) viņš kritizēja Reslinu saistībā ar šīs pārnovas astroloģiskajām prognozēm. Reslins tajās bija izvēlējies tikai divas komētas — 1556. gada un 1580. gada Lielo komētu. Keplers vēlāk izteicās, ka, iekļaujot plašāku datu klāstu, Reslina prognozes varētu kļūt precīzākas.
Viesnīca "Transilvānija" 2
"Viesnīca "Transilvānija" 2" (en) ir 2015. gada ASV datoranimācijas filma, ko producējusi studija Sony Pictures Animation un izdevusi studija Sony Pictures Releasing. Oriģinālvalodā lomas ieskaņojuši Ādams Sendlers, Selīna Gomesa, Endijs Sembergs, Kevins Džeimss, Stīvs Bušemi, Deivids Speids, Mels Brukss u.c.
Filma turpina iepriekšējās filmas stāstu. Tagad viesnīcu "Transilvānija", kura pieder vampīram grāfam Drakulam, var apmeklēt arī cilvēki. Meivisai un Džonatanam piedzimst dēls Denijs. Līdz piecu gadu vecumam nav iespējams noteikt, vai mazulis būs vampīrs vai cilvēks. Drakula uztraucas, jo nevēlas, lai puisēns būtu parasts cilvēks. Kad tuvojas piecu gadu jubileja, Drakula ar viltu nozog mazdēlu un kopā ar saviem draugiem cenšas to izmācīt par vampīru.
Ļubomirs Kavaleks
Ļubomirs Kavaleks (cs; en; dzimis Prāgā, miris  Restonā) bija čehu izcelsmes ASV starptautiskais lielmeistars šahā (1965).
Biogrāfija
1960. gados bijis viens no talantīgākajiem Čehoslovākijas jaunās paaudzes šahistiem. Divas reizes uzvarējis Čehoslovākijas šaha čempionātos (1962, 1968). 1967. gadā piedalījies Pasaules šaha čempiona izcīņas cikla starpzonu turnīrā Tunisijā, kur gan dalījis tikai 13.-14. vietu ar Aivaru Gipsli, taču bijis viens no trim turnīra dalībniekiem, kas nospēlējis neizšķirti ar Robertu Fišeru. Par panākumiem turnīros FIDE 1965. gadā Kavalekam piešķīra gan starptautiskā meistara (IM), gan starptautiskā lielmeistara (GM) nosaukumu. 1968. gadā piedalījies Akibas Rubinšteina memoriālā Polijas pilsētā Polaņicazdrojā, kurā izcīnījis otro vietu (uzvarējis Vasilijs Smislovs). Turnīra laikā uzzinājis par Prāgas pavasara apspiešanu un Varšavas pakta valstu armiju iebrukumu Čehoslovākijā. Šie notikumi bija par iemeslu, lai Kavaleks nelegāli pārietu robežu un apmestos Rietumvācijā. Vēlāk 1970. gadā viņš pārcēlās uz pastāvīgu dzīvi ASV.
Izejdarbs
Izejdarbs jeb izejas darbs (A_0) ir katram materiālam raksturīgs darbs, kas jāpastrādā, atbrīvojot elektronu no kristālrežģa, tā pamatvienība ir džouls (J), var izteikt arī elektronvoltos (eV).
Izejdarbu nepieciešams zināt, izmantojot Einšteina fotoefekta vienādojumu, tā kā fotona enerģija ir vienāda ar atbrīvotā elektrona kinētiskās enerģijas un izejdarba summu, un nosakot fotoefekta sarkano robežu, tas ir, maksimālo elektromagnētisko viļņu garumu, kas spējīgs izraisīt fotoefektu.
Izejdarba būtība
Elektrona izejdarbs ir darbs, kas nepieciešams divu lauku pārvarēšanai, notiekot elektrona emisijai: elektriskā dubultslāņa un pozitīvo jonu elektriskā lauka. Metālos brīvie lādiņnesēji elektroni pārvietojas starp pozitīvajiem joniem. Ja kāda elektrona kinētiskā enerģija ir pietiekami liela, tas pamet metālu un metālā rodas pozitīvā lādiņa pārsvars; pozitīvi lādētā virsma velk atpakaļ ārvidē izkļuvušos elektronus — negatīvos lādiņnesējus. Šīs pievilkšanas dēļ ārvidē nokļuvušie elektroni izveido slāni metāla virsmas tuvumā. Šis slānis ir negatīvi lādēts un no jauna metālu pametošos elektronus atgrūž. Tādējādi pozitīvais metāls un negatīvo elektronu slānis veido elektrisko dubultslāni, kura elektriskais lauks bremzē izlidojušos elektronus. Metāla iekšienē katru elektronu no visām pusēm pievelk apkārtējie pozitīvie joni un rezultējošais spēks, kas pielikts elektronam, ir vienāds ar nulli; bet metāla virskārtas elektronus pozitīvie joni pievelk tikai no vienas puses un bremzē izlidojošos elektronus.
Einšteina vienādojums fotoefektam
E=A_0+E_k jeb
E ir fotona enerģija (J), E_k ir atbrīvotā elektrona maksimālā kinētiskā enerģija (J); h ir Planka konstante (6,63⋅10−34 J⋅s), \nu ir gaismas viļņa frekvence (Hz), A_0 ir izejdarbs (J), m ir masa (viena elektrona masa jeb m_e ir 9,1⋅10−31 kg), \upsilon ir atbrīvotā elektrona ātrums (m/s)
Fotoefekta sarkanā robeža
ir maksimālais viļņa garums (m), h ir Planka konstante (J/s), c ir gaismas (jebkura EMV) ātrums (m/s), A_0 ir izejdarbs (J)
Ļubomirs Kavaleks
Biogrāfija
Sekmīgi pārstāvējis Čehoslovākijas un ASV komandas lielākajos komandu šaha turnīros:
Pazīstams arī kā šaha treneris. 1992.-1993. gados bijis Naidžela Šorta sekundants pretendentu mačos ar Anatoliju Karpovu un Janu Timmanu, kā arī mačā par Pasaules šaha čempiona nosaukumu ar Gariju Kasparovu.
No 1973. līdz 1986. gadam bijis atbildīgais par šaham veltītajām publikācijām Ņujorkas izdevniecībā RHM Press. No 1986. gada vada šaha nodaļu laikrakstā The Washington Post. Atbild arī par šaha nodaļu tīmekļa žurnālā The Huffington Post.
Džordžs Volkers
Džodžs Volkers ir (en; Londona —  Londona) bija angļu šahists, žurnālists un šaha grāmatu autors.
Dzīves gaitas
Viņš bijis grāmatu tirgotāja dēls. Kopā ar tēvu, līdz pat tā nāvei 1847. gadā, viņš vadījis mūzikas literatūras izdevniecību. Pēc tam viņš strādājis par brokeri Londonas Fondu biržā.
Pēc Aleksandra Makdonela nāves, kas Volkeram mācījis šaha spēles gudrības, viņš vairākus gadus ticis uzskatīts par labāko spēlētāju Londonā. Viņš nodibinājis vairākas šaha klubus: 1831. gadā Vestminsteras Šaha klubu un 1843. gadā Svētā Jura šaha klubu. Volkers arī bijis žurnāla Bell's Life (1832—1873) pastāvīgās šaha nodaļas un pirmā angļu šaha žurnāla The Philidorian (1837—1838) redaktors. Viņš ir uzrakstījis vairākas šaha grāmatas un sastādījis šaha kompozīcijas.
1845. gadā Volkers spēlējis Londonas komandā kopā ar Henriju Baklu, Viljamu Evansu, Džordžu Perigalu un Viljamu Taketu divas partijas (viena uzvara un neizšķirts) starppilsētu telegrāfa mačā pret Portsmutas komandu, kurā sastāvā bijuši Hauards Stauntons un Hjū Kenedijs. 1846. gadā Londonā Volkers uzvarēja maču pret Danielu Harvicu ar 7:5.
Polockas vaivadija
Polockas vaivadija (Palatinatus Polocensis, Województwo połockie, be, lt) bija viena no Lietuvas dižkunigaitijas vaivadijām (1504—1793) mūsdienu Baltkrievijas teritorijā.
Vēsture
Izveidota 1504. gadā no Polockas vietniecības, 1569. gadā iekļauta Polijas-Lietuvas kopvalsts sastāvā. Sūtīja divus deputātus uz kopvalsts sejmu Varšavā. Robežojās ar Vitebskas, Minskas un Viļņas vaivadijām, kā arī ar Maskaviju un Livoniju ziemeļos, kas pēc Viļņas ūnijas noslēgšanas 1561. gadā arī nonāca Lietuvas dižkunigaitijas pārvaldībā.
Pēc 1667. gada Andrusovas pamiera Krievijas cariste līdz 1678. gadam ieguva Polockas vaivadijas ziemeļdaļu ar Sebežas un Neveļas pilsētām.
Likvidācija
Pēc Pirmās Polijas-Lietuvas dalīšanas 1772. gadā Polockas vaivadijas ziemeļu daļu anektēja Krievijas Impērija un pievienoja Pleskavas guberņai kā Polockas provinci. Otrās Polijas dalīšanas laikā 1793. gadā Krievijas Impērija piesavinājās arī atlikušo vaivadijas daļu un izveidoja Polockas vaivadiju.
Sižets
Sižets (no fr — 'priekšmets') — literatūras, dramaturģijas, teātra, kino, komiksu vai datorspēļu savstarpēji saistītu, loģiskā secībā norisinošos un attīstībā parādītu notikumu (epizodu) virkne, kas norisinās literārā darbā, kinofilmā vai uz teātra skatuves, tādējādi veidojot daiļdarba saturu. Sižets ir daiļdarba pamatforma. Tas atklāj tēlu raksturu un attiecību izmaiņas vai notikumu attīstību, tādējādi ieintriģējot lasītāju vai vērotāju.
Sižeta elementi un īpatnības
Dažos darbos mēdz būt arī prologs un (vai) epilogs. Galvenais priekšnoteikums sižeta attīstībai ir laiks, ar to saprotot gan darbības norises vēsturisko periodu, gan laiku, kas paiet, risinoties daiļdarbā attēlotajiem notikumiem. Laika līnija var būt secīga, var arī tikt izmantotas retrospekcijas.
Sižetā var risināties viena vai vairākas darbības līnijas, sižetā ar vairākām darbības līnijām viena no tām ir tā saucamā vadlīnija. Darbības līnijas sižetā var savīties, savstarpēji krustoties vai saplūst vienā, kā arī sadalīties atsevišķās.
Sižets var arī sākties ar kādu citu daļu, kas nav ekspozīcija. Piemēram, arvien populārāks kļūst In Medias Res stāstu uzsākšanas veids, kas nozīmē "Darbības vidū", proti, stāsta pirmā daļa jau ir spriedzes pilna un ekspozīcija netiek veidota. Jebkāda veida informācija, kas nepieciešama, lai saprastu stāstu, vienas lielas ekspozīcijas vietā ir atklāta ar tēlu dialogu vai monologu un vizuālām vai audiālām atsaucēm (rakstisku formātu gadījumā tās ir sajūtu gleznas), kuras pavēsta par notikumiem, kas izraisīja stāstā minēto galveno notikumu.
Stāstu aplis
Vēl sižetu var aplūkot no mazāku vienību, tēlu, skata punkta. Šī forma ir bieži izmantota sērijveidu šovos un seriālos, kur tēliem vajag atgriezties sākotnējā situācijā, lai turpinātu citu stāstu no jauna jau nākamajā sērijā, tāpēc to parasti attēlo kā apli.
1. Tēls ir komforta zonā, parāda tēla dzīvi, tā raksturu, sociālo statusu, parāda iemeslus, kāpēc skatītājam vajadzētu tēlam just līdzi; 2. Tēls kaut ko vēlas, tēla galvenais dzinējspēks; 3. Tēls nonāk nepazīstamā situācijā, punkti 3. - 6. norisinās nepazīstamā vidē; 4. Tēls pielāgojas, sākas tā ceļš uz augšu; 5. Tēls iegūst to, ko gribēja, tagad viņa galvenais dzinējspēks ir atgriezties iepriekšējā vidē; 6. Tēls cieš vai pazaudē ko svarīgu, galvenais iemesls, kāpēc skatītājs jūt līdzi tēlam; 7. Tēls atgriežas pazīstamajā situācijā; 8. Tēls ir izmainījies, iespējams, vairs nespēj uzskatīt pazīstamo situāciju par komforta zonu.
Sižetu tipoloģija
Ir bijuši daudzi mēģinājumi klasificēt literāro darbu sižetus, sadalot tos pēc dažādiem kritērijiem, lai izvēlētos tipiskākos. Analīze atklāja lielu grupu tā saukto "klaiņojošo sižetu" - sižetu, kas daudzkārt atkārtojas dažādā noformējumā, dažādos reģionos, dažādām tautām. Liela daļa šādu sižetu sastopami folklorā (pasakas, mīti, leģendas).
Ļebedevs
Ļebedevs (ru, no vārda лебедь — 'gulbis'; vīriešu dzimtē Ļebedeva (Ле́бедева)) ir krievu cilmes uzvārds. Sestais biežākais uzvārds (aiz Smirnovs, Ivanovs, Kuzņecovs, Sokolovs, Popovs) Krievijā. Cilvēki ar šādu uzvārdu:
Tarakanovka
Tarakanovka ir ciems Silmalas pagastā, Rēzeknes novadā. Atrodas 237 km attālumā no Rīgas.